
Parlamentul României

Camera Deputaţilor

Comisia pentru muncă şi protecţie socială
	Bucureşti,
	15 februarie 2023

	Nr.
	4c-9/1119


Către
BIROUL PERMANENT AL CAMEREI DEPUTAŢILOR
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.152/2022 pentru modificarea şi completarea Legii-cadru nr.153/2017 privind salarizarea personalului plătit din fonduri publice, trimis Comisiei pentru muncă şi protecţie socială, în procedură de urgenţă, cu adresa nr. PLx 762/2022 din 12 decembrie 2022, pentru dezbatere şi examinare în fond.
PREŞEDINTE,
Adrian Solomon

Parlamentul României

Camera Deputaţilor

Comisia pentru muncă şi protecţie socială
	Bucureşti,
	15 februarie 2023

	Nr.
	4c-9/1119


R A P O R T

asupra proiectului de Lege privind aprobarea Ordonanţei de urgenţă a Guvernului nr.152/2022 pentru modificarea şi completarea Legii-cadru nr.153/2017 privind salarizarea personalului plătit din fonduri publice
În temeiul art.95 şi 117 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa 
nr.PLx 762/2022 din 12 decembrie 2022, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.152/2022 pentru modificarea şi completarea Legii-cadru nr.153/2017 privind salarizarea personalului plătit din fonduri publice.
Proiectul de lege are ca obiect de reglementare aprobarea Ordonanței de urgenţă a Guvernului nr.152/2022, care prevede modificarea şi completarea Legii-cadru nr.153/2017 în sensul instituirii acordării unei majorări salariale personalului din instituţiile şi/sau autorităţile publice nominalizat în echipele de proiecte finanţate din fonduri europene nerambursabile şi/sau fonduri externe rambursabile, personalului implicat în implementarea Mecanismului de redresare şi rezilienţă, precum şi personalului Corpului controlorilor delegaţi din cadrul Ministerului Finanţelor care derulează activităţi la ordonatorii de credite ce gestionează fonduri europene alocate României prin Mecanismul de redresare şi rezilienţă.
Proiectul de lege a fost adoptat de Senat, în calitate de primă Cameră sesizată, în şedinţa din 7 decembrie 2022.

La întocmirea prezentului raport, comisia a avut în vedere:

· avizul favorabil al Consiliului Legislativ (nr.1230/10.11.2022)

· avizul negativ al Comisiei pentru drepturile omului, culte şi problemele minorităţilor naţionale (nr.4c-6/849/20.12.2022)

· avizul favorabil al Comisiei pentru egalitatea de şanse pentru femei şi bărbaţi (nr.4c-20/702/19.12.2022).
La dezbaterile care au avut loc în şedinţa comisiei din 14 februarie 2023 a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, domnul Marius-Ilie Stanciu – Secretar de Stat în cadrul Ministerului Muncii și Solidarității Sociale.
La lucrări au participat deputaţii, membri ai comisiei, conform listei de prezenţă.

Raportul comisiei a fost adoptat cu unanimitate de voturi.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra proiectului de lege şi a documentelor conexe, membrii comisiei au hotărât să propună plenului Camerei Deputaţilor prezentul raport, de adoptare a proiectului de lege cu amendamente, redate în anexa care face parte integrantă din raport.


PREŞEDINTE,


SECRETAR,


Adrian Solomon 

Dan-Constantin Şlincu 

Şef birou Lidia Vlădescu
ANEXA

AMENDAMENTE ADMISE

În urma dezbaterilor, Comisia a hotărât adoptarea proiectului de lege cu următoarele amendamente:
	Nr. crt.
	Text 

ordonanţa de urgenţă
	Text 

adoptat de Senat
	Text propus de comisie

(autor amendament)
	Motivare

	1. 
	__
	Titlul legii

Lege

privind aprobarea Ordonanţei de urgenţă a Guvernului nr.152/2022 pentru modificarea şi completarea Legii-cadru nr.153/2017 privind salarizarea personalului plătit din fonduri publice 


	Lege

privind aprobarea Ordonanţei de urgenţă a Guvernului nr.152/2022 pentru modificarea şi completarea Legii-cadru nr.153/2017 privind salarizarea personalului plătit din fonduri publice şi pentru stabilirea unor măsuri financiar-bugetare  

Autori: membrii comisiei 


	Corelare cu modificările propuse, pentru respectarea exigențelor impuse de normele de tehnică legislativă.

	2. 
	__
	Articol unic. - Se aprobă Ordonanţa de urgenţă a Guvernului nr. 152 din 11 noiembrie 2022 pentru modificarea şi completarea Legii-cadru nr. 153/2017 privind salarizarea personalului plătit din fonduri publice, publicată în Monitorul Oficial al României, Partea I, nr.1091 din 11 noiembrie 2022.


	Devine art.I nemodificat 

Autori: membrii comisiei 


	Corelare cu modificările propuse, pentru respectarea exigențelor impuse de normele de tehnică legislativă.

	3. 
	Titlul ordonanţei

Ordonanţă de urgenţă pentru modificarea şi completarea Legii-cadru nr. 153/2017 privind salarizarea personalului plătit din fonduri publice


	__
	Nemodificat 
	

	4. 
	Art. I. - Legea-cadru nr. 153/2017 privind salarizarea personalului plătit din fonduri publice, publicată în Monitorul Oficial al României, Partea I, nr. 492 din 28 iunie 2017, cu modificările şi completările ulterioare, se modifică şi se completează după cum urmează:


	__
	Nemodificat 
	

	5. 
	1. La articolul 16, alineatele (1), (8) şi (105) se modifică şi vor avea următorul cuprins:

"Art. 16. - (1) Personalul din instituţiile şi/sau autorităţile publice nominalizat în echipele de proiecte finanţate din fonduri europene nerambursabile şi/sau fonduri externe rambursabile, precum şi personalul implicat în implementarea Mecanismului de redresare şi rezilienţă prevăzut la art. 6 din Ordonanţa de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, aprobată prin Legea nr. 230/2021, cu modificările şi completările ulterioare, beneficiază de majorarea salariilor de bază, soldelor de funcţie/salariilor de funcţie, indemnizaţiilor de încadrare cu până la 50%, indiferent de numărul de proiecte în care este implicat. Această majorare se aplică proporţional cu timpul efectiv alocat activităţilor pentru fiecare proiect.

................................

(8) Prevederile prezentului articol nu sunt aplicabile personalului care beneficiază de prevederile art. 17 alin. (1)-(21) şi demnitarilor, cu excepţia funcţiilor de preşedinte/vicepreşedinte al consiliului judeţean şi primar/viceprimar.

................................

(105) Condiţiile de înfiinţare a posturilor în afara organigramei potrivit alin. (10) şi criteriile pe baza cărora se stabileşte procentul de majorare salarială pentru persoanele care îşi desfăşoară activitatea în cadrul proiectelor finanţate din fonduri europene nerambursabile, precum şi în implementarea Mecanismului de redresare şi rezilienţă se realizează pe baza unui regulament-cadru elaborat de Ministerul Dezvoltării, Lucrărilor Publice şi Administraţiei şi Ministerul Investiţiilor şi Proiectelor Europene, care se aprobă prin hotărâre a Guvernului."

	
	Nemodificat 
	

	6. 
	2. La articolul 17, alineatele (1) şi (2) se modifică şi vor avea următorul cuprins:
"Art. 17. - (1) Personalul prevăzut la art. 1 din Legea nr. 490/2004 privind stimularea financiară a personalului care gestionează fonduri comunitare, cu modificările şi completările ulterioare, precum şi personalul din structurile cu rol de organisme intermediare pentru programele operaţionale, pe durata desfăşurării activităţii în acest domeniu, beneficiază de majorarea salariului de bază, soldei de funcţie/salariului de funcţie, indemnizaţiei de încadrare cu până la 50%.

(2) Personalul din cadrul Direcţiei pentru coordonarea agenţiilor de plăţi, prevăzut la art. 11 alin. (1) din Ordonanţa de urgenţă a Guvernului nr. 41/2014 privind înfiinţarea, organizarea şi funcţionarea Agenţiei pentru Finanţarea Investiţiilor Rurale, prin reorganizarea Agenţiei de Plăţi pentru Dezvoltare Rurală şi Pescuit, aprobată prin Legea nr. 43/2015, cu modificările ulterioare, personalul prevăzut la art. 16 alin. (1) din aceeaşi ordonanţă de urgenţă, precum şi personalul prevăzut la art. 7 alin. (1) din Legea nr. 1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, cu modificările şi completările ulterioare, pe durata desfăşurării activităţii în acest domeniu, beneficiază de majorarea salariului de bază, soldei de funcţie/salariului de funcţie, indemnizaţiei de încadrare cu până la 50%, în limita alocării bugetare."


	__
	Nemodificat 
	

	7. 
	3. La articolul 17, după alineatul (2) se introduce un nou alineat, alin. (21), cu următorul cuprins:

"(21) Personalul prevăzut la art. 4 alin. (1) şi art. 5 alin. (1) din Ordonanţa de urgenţă a Guvernului nr.155/2020, aprobată prin Legea nr. 230/2021, cu modificările şi completările ulterioare, beneficiază de majorarea salariului de bază, soldei de funcţie/salariului de funcţie, indemnizaţiei de încadrare cu până la 50%."


	__
	Nemodificat 
	

	8. 
	4. La articolul 17, alineatele (3) şi (5) se modifică şi vor avea următorul cuprins:
"(3) Majorarea prevăzută la alin. (1), (2) şi (21) se acordă în baza criteriilor stabilite prin hotărâre a Guvernului iniţiată de către Ministerul Investiţiilor şi Proiectelor Europene.

.................................

(5) Majorarea salariului de bază, soldei de funcţie/salariului de funcţie, indemnizaţiei de încadrare prevăzute la alin. (1), (2) şi (21) se acordă numai în perioada cât persoana îşi desfăşoară activitatea în condiţiile prevăzute la alin.(1), (2) şi (21)."


	__
	Nemodificat 
	

	9. 
	5. La articolul 17, după alineatul (5) se introduc două noi alineate, alin. (6) şi (7), cu următorul cuprins:

"(6) Majorarea prevăzută la alin. (21), cumulată cu majorările prevăzute la alin. (1) şi (2), după caz, nu poate depăşi procentul maxim de 50% din salariul de bază, solda de funcţie/salariul de funcţie, indemnizaţia de încadrare.

(7) Personalul Corpului controlorilor delegaţi din cadrul Ministerului Finanţelor, care derulează activităţi, în baza fişelor de post, constând în asigurarea conformităţii reglementărilor legale în domeniul controlului financiar preventiv, precum şi exercitarea controlului financiar preventiv delegat la ordonatorii de credite care gestionează fonduri europene alocate României prin Mecanismul de redresare şi rezilienţă, beneficiază de majorarea salariului de bază cu până la 25%, în raport cu timpul efectiv alocat activităţilor în acest domeniu, în baza criteriilor stabilite prin ordin al ministrului finanţelor, pe perioada desfăşurării acestor activităţi."


	__
	Nemodificat 
	

	10. 
	Art.II. - Aplicarea prevederilor art. I se face cu încadrarea în cheltuielile de personal aprobate prin buget, pe fiecare ordonator principal de credite.


	__
	Nemodificat 
	

	11. 
	__
	__
	Art.II. - Pentru  aplicarea prevederilor pct. 4 al articolului unic din Legea nr.378/2022 pentru modificarea și completarea Legii-cadru nr.153/2017 privind salarizarea personalului plătit din fonduri publice, se autorizează Ministerul Finanțelor să introducă modificările corespunzătoare în anexa nr. 9 la Legea bugetului de stat pe anul 2023 nr.368/2022,  la propunerea Secretariatului de Stat pentru Culte, în termen de 5 zile lucrătoare de la data intrării în vigoare a prezentei legi.

Autori: membrii Grupului parlamentar al PSD


	Prezentul amendament nu are valoarea unei rectificări, intrarea în plată pentru cele 1213 posturi neclericale reglementate prin Legea nr.378/2022 urmând a se realiza în momentul intrării în vigoare a actului normativ de rectificare pozitivă a BS, în măsura corelării depline cu majorarea numărului de posturi instituită, după aprobarea bugetului de stat pe anul 2022, prin Legea nr.378/2022. Potrivit acestei legi, majorarea numărului de posturi este de 1213, defalcată pe judeţe astfel:

Județ

Nr. posturi cf. anexei nr.9 la Legea nr. 368/2022

Nr. posturi cf. Legii nr.378/2022

Nr. posturi suplimentare

ALBA

800

846

46

ARAD

451

486

35

ARGEȘ

578

607

29

BACĂU

479

517

38

BIHOR

913

979

66

BISTRIȚA-NĂSĂUD

316

335

19

BOTOȘANI

288

304

16

BRAȘOV

487

521

34

BRĂILA

228

239

11

BUZĂU

281

295

14

CARAȘ-SEVERIN

578

613

35

CĂLĂRAȘI

137

144

7

CLUJ

857

911

54

CONSTANȚA

308

325

17

COVASNA

231

249

18

DÂMBOVIȚA

420

441

21

DOLJ

487

511

24

GALAȚI

498

527

29

GIURGIU

139

146

7

GORJ

354

372

18

HARGHITA

354

384

30

HUNEDOARA

347

366

19

IALOMIȚA

174

184

10

IAȘI

755

808

53

ILFOV

222

233

11

MARAMUREȘ

767

813

46

MEHEDINȚI

282

296

14

MUREȘ

778

830

52

NEAMȚ

986

1049

63

OLT

348

365

17

PRAHOVA

270

284

14

SATU MARE

478

514

36

SĂLAJ

559

594

35

SIBIU

578

609

31

SUCEAVA

645

688

43

TELEORMAN

347

364

17

TIMIȘ

748

799

51

TULCEA

285

302

17

VASLUI

338

355

17

VÂLCEA

530

557

27

VRANCEA

260

273

13

MUNICIPIUL BUCUREȘTI

1078

1137

59

Total

19959

21172

1213

